CELEX: 62008TN0270
Language: ro
Date: 2008-07-08 00:00:00
Title: Cauza T-270/08: Acțiune introdusă la 8 iulie 2008 — Republica Federală Germania/Comisia Comunităților Europene

27.9.2008   
            
            
               RO
            
            
               Jurnalul Oficial al Uniunii Europene
            
            
               C 247/15
            
         Acțiune introdusă la 8 iulie 2008 — Republica Federală Germania/Comisia Comunităților Europene
   (Cauza T-270/08)
   (2008/C 247/28)
   Limba de procedură: germana
   Părțile
   
      Reclamantă: Republica Federală Germania (reprezentanți: M. Lumma, asistat de C. von Donat, Rechtsanwalt)
   
      Pârâtă: Comisia Comunităților Europene
   Concluziile reclamantei
   
               —
            
            
               Anularea Deciziei Comisiei C(2008) 1615 final privind reducerea contribuției Fondului European de Dezvoltare Regională (FEDR), acordată prin Decizia Comisiei C(94) 1973 din 5 august 1994 pentru programul operațional Berlin (Est) obiectiv 1 (1994-1999) în Republica Federală Germania,
            
         
               —
            
            
               obligarea Comisiei Comunităților Europene la plata cheltuielilor de judecată.
            
         Motivele și principalele argumente
   Prin decizia atacată, Comisia a redus contribuția financiară acordată din FEDR pentru programul operațional pentru regiunea obiectiv 1 a Landului Berlin în Republica Federală Germania (1994-1999).
   În motivarea acțiunii sale, reclamanta invocă, în primul rând, aprecierea eronată a situației de fapt de către Comisie. Criticile reclamantei la adresa Comisiei privesc în special ignorarea anumitor rezultate ale verificărilor și presupunerea în mod nejustificat a existenței unor greșeli sistematice în administrare și în control.
   În al doilea rând, reclamanta arată că nu există nici un temei juridic pentru aplicarea de corecturi financiare generale și extrapolate asupra proiectului operațional în perioada de sprijinire 1994-1999, întrucât pentru această perioadă nu a existat o normă comparabilă cu articolul 39 din Regulamentul (CE) nr. 1260/99 (1). În afară de aceasta, nici dispozițiile articolului 24 din Regulamentul (CEE) nr. 4253/88 (2), nici Orientările interne ale Comisiei din 15 octombrie 1997 referitoare la corecturile financiare nete în cadrul aplicării articolului 24 din Regulamentul nr. 4253/88 sau principiul bunei gestiuni financiare potrivit articolului 274 CE nu oferă un temei juridic suficient de precis. De asemenea, în opinia reclamantei, nu poate fi identificată nici o practică administrativă corespunzătoare, îndelungată și general acceptată.
   În plus, reclamanta invocă faptul că decizia atacată încalcă articolul 24 alineatul (2) din Regulamentul nr. 4253/88, pentru că nu ar exista nicio neregularitate în sensul acestei prevederi. În acest context, reclamanta invocă, de asemenea, faptul că și în cazul în care ar fi îndeplinite condițiile pentru o reducere în conformitate cu articolul 24 alineatul (2) din Regulamentul nr. 4253/88, Comisia ar fi trebuit să facă uz de puterea de aprecierea de care dispune și să cumpănească dacă reducerea este proporțională.
   În subsidiar, reclamanta arată că aceste corecturi generale sunt disproporționate și că extrapolarea a fost făcută de către Comisie în temeiul unei baze materiale insuficiente.
   În plus, reclamanta critică faptul că pârâta și-a încălcat obligația de a motiva în mod suficient decizia atacată.
   În final, reclamanta invocă încălcarea de către Comisie a principiului parteneriatului, deoarece, în pofida numeroaselor verificări efectuate de controlorii săi financiari în perioada de sprijin financiar 1994-1999, aceasta nu a luat în considerare în niciun moment consecințe financiare din cauza slăbiciunilor sistemului.
   
      (1)  Regulamentul (CE) nr. 1260/1999 al Consiliului din 21 iunie 1999 de stabilire a dispozițiilor generale referitoare la Fondurile structurale (JO L 161, p. 1).
   
      (2)  Regulamentul (CEE) nr. 4253/88 al Consiliului din 19 decembrie 1988 de stabilire a dispozițiilor de aplicare a Regulamentului (CEE) nr. 2052/88 cu privare la coordonarea între intervențiile diferitelor fonduri structurale, pe de o parte, și între acestea și cele ale Băncii Europene de Investiții și alte instrumente financiare existente, pe de altă parte (JO L 374, p. 1).